Bilag 1. Regulativet for ophold i cellerne forbeholdt anholdte personer og spirituspåvirkede personer, som blev taget med på politistationen og anbragt i detentionen indtil de skønnes ædru.

**§ 1**

1. På tidspunktet for anbringelsen i cellen bliver du omgående informeret om:

**1)** dine rettigheder og pligter ved at gøre dig bekendt med nærværende regulativ.   
På tidspunktet for anbringelsen bekræfter du, at har gjort dig bekendt med opholdsregulativet,   
ved at sætte din underskrift i et bevis for at have gennemlæst regulativet for ophold i cellerne forbeholdt anholdte personer og spirituspåvirkede personer, som blev taget med på politistationen og anbragt i detentionen indtil de skønnes ædru;

**2)** at der er installeret et overvågningsudstyr i cellen, herunder også udstyr beregnet til optagelse og lagring af billeder – hvis det er relevant.

2. Alle personer, som er anbragt i detentionen og ikke taler polsk, sikres mulighed for at kommunikere omkring opholdet i cellen gennem en tolk.

2a. En person, der opholder sig i lokalet, hvis han eller hun er en person nævnt i art. 2, stk. 1, nr. 1 i lov af 19. august 2011 om tegnsprog og andre kommunikationsmidler (Lovtidende 2023, pkt. 20), har adgang til en gratis service af en polsk tegnsprogstolk (PJM), tegnsprogssystemet (SJM) og kommunikationsmetoden for døvblinde personer (SKOGN) med hensyn til spørgsmål vedrørende ophold på lokalet.

3. Er kommunikation med en person, som blev anbragt i detentionen, vanskelig på grund af vedkommendes bevidsthedsforstyrrelser, skal handlingerne, der omhandles i stk. 1, foretages efter at årsagen til, at man opgav at gennemføre denne pligt, ophører.

4. Hvis den anholdte person ikke blev gjort bekendt med rettighederne, der tilkommer vedkommende hidrørende fra anholdelsen i henhold til strafferetsplejeloven eller andre love,   
på grund af kommunikationsvanskeligheder, der skyldtes vedkommendes bevidsthedsforstyrrelser, skal vedkommende gøres bekendt hermed efter at årsagen til, at man opgav at gennemføre denne pligt, ophører. Den anholdte person bekræfter det faktum, at vedkommende blev gjort bekendt med dennes rettigheder, ved at sætte sin underskrift i anholdelsesprotokollen.

**§ 2** Den anholdte person,som blev anbragt i cellen, skal løslades:

**1)** efter at anholdelsesårsagen ophører;

**2)** efter ordre eller forordning fra retten;

**3)** efter ordre fra anklageren;

**4)** senest 48 timer fra anholdelsestidspunktet, medmindre vedkommende i mellemtiden blev stillet til rådighed for retten med en anmodning om varetægtsfængsling;

**5)** hvis der inden 24 timer efter, at den anholdte person blev stillet til rådighed for retten,

ikke bliver forkyndt en beslutning om anvendelse af varetægtsfængsling over for vedkommende.

**§ 3** En person, som blevtaget med på politistationen og anbragt i detentionen indtil vedkommende skønnes ædru, skal løslades:

**1)** på tidspunktet, hvor vedkommende skønnes ædru, dog senest 24 timer efter, at vedkommende er taget med på politistationen og anbragt i detentionen;

**2)** på grundlag af en lægeerklæring, hvorved det attesteres, at vedkommendes længerevarende ophold i cellen kan sætte vedkommendes liv eller helbred i fare.

**§ 4**

1. En person, som bliver anbragt i cellen, underkastes lægeundersøgelser og får ydet den nødvendige lægehjælp i de tilfælde og efter de regler, der fremgår af lovgivningen om lægeundersøgelserne gennemført hos personer, der bliver anholdt af politiet.

2. En person, som bliver anbragt i detentionen indtil vedkommende skønnes ædru, underkastes omgående en lægeundersøgelse, på grundlag af hvilken lægen konstaterer:

**1)** at der er ingen helbredsmæssige kontraindikationer for vedkommendes ophold i cellen eller

**2)** at der findes helbredsmæssige kontraindikationer for vedkommendes ophold i cellen eller at det bliver nødvendigt at henvise vedkommende til en sundhedsinstitution eller

**3)** at den anholdte person nægtede at lade sig underkaste en lægeundersøgelse og at der er ingen grunde til at henvise vedkommende til en sundhedsinstitution eller

**4)** at den anholdte person nægtede at lade sig underkaste en lægeundersøgelse og at der er grunde til at henvise vedkommende til en sundhedsinstitution eller

**5)** hvilken slags medicin den anholdte person skal tage og fastsætte en passende dosering heraf.

3. Omstændighederne, som omhandles i stk. 2, bekræftes af en lægeerklæring.

4. Situationen i stk. 2 pkt. 3, udgør ikke nogen tilstrækkelig begrundelse for at opgive at anbringe en person, som blev taget med på politistationen med henblik på at blive anbragt i detentionen   
indtil vedkommende skønnes ædru, i cellen.

5. I situationen, der omhandles i stk. 2, pkt. 2 og 4, bliver en person, som blev taget med på politistationen og anbragt i detentionen indtil vedkommende skønnes ædru, transporteret til en sundhedsinstitution med en dedikeret lægetransport.

6. Lægen dokumenterer forløbet og resultaterne af lægeundersøgelserne, som bliver gennemført   
i cellen, i patientjournalen.

**§ 5** [[1]](#endnote-1)

1. En person, som bliver anbragt i cellen, angiver sit navn og efternavn, faderens navn, fødselsdato og fødested, oplysningerne om registreret bopælsadresse eller opholdsadresse og helbredstilstand.

2. En person, som bliver taget med på politistationen og anbragt i cellen, bliver underkastet et præventivt tjek.

**§ 6**

1. Effekterne, som bliver fundet og beslaglagt i forbindelse med det præventive tjek, som omhandles i § 5 stk. 2, anføres i depotbeviset m. angivelse af individuelle karakteristika. Depotbeviset underskrives af den person, som bliver anbragt i cellen, og den politibetjent, som har deponeret   
de heri anførte effekter.

2. Oplysningerne om et afslag på el. manglende mulighed for at sætte en underskrift hos personen, der bliver anbragt i cellen, skal angives i depotbeviset ved at bemærke, at denne handling fandt sted i tilstedeværelse af den betjent, som har taget personen m. på politistationen el. eskorteret vedkommende, hvilket skal bekræftes med betjentens egenhændige underskrift.

3.[[2]](#endnote-2) *(ophævet)*

4.[[3]](#endnote-3)  Effekterne, der bliver fundet og beslaglagt som led i det præventive tjek, der omhandles i § 5 stk. 2, må ikke udleveres til personen, som bliver anbragt i cellen.

§ 7 Den anbragte person bliver anvist et værelse forbeholdt anholdte personer el. personer, som blev taget med på politistationen og anbragt i detentionen indtil de skønnes ædru, herunder også   
en soveplads, af en betjent, som er ansvarlig for cellens drift el. som er i tjeneste heri (vagtbetjenten), med det forbehold, at:

**1)** personer af forskelligt køn bliver anbragt særskilt;

**2)** personer, som blev taget med på politistationen og anbragt i detentionen indtil de skønnes ædru, ikke må dele værelset med personer, som ikke er under spirituspåvirkning;

**3)** personer, som ikke er fyldt 18 år, ikke må anbringes på samme værelse som myndige personer.

**§ 8** En person, som bliver anbragt i cellen, informereres om, at vedkommende bliver nødt til:

**1)** at overholde nærværende regulativ;

**2)** at udføre ordrerne afgivet af vagtbetjenten;

**3)** at respektere natteroen fra kl. 2200 til kl. 600, og på helligdage til kl. 700;

**4)** at respektere samfundets leveregler;

**5)** at holde en god personlig hygiejne og holde cellen ren;

**6)** at benytte sig af udstyret i cellen efter hensigten;

**7)** umiddelbart at informere cellepersonalet (vagtbetjenten) om den potentielle fare for menneskers liv el. helbred, ødelæggelsen af udstyret i cellen el. en anden hændelse, som evt. kan have negative konsekvenser.

**§ 9**

1. En person, som bliver anbragt i cellen, bruger sit eget tøj, undertøj og fodtøj.

2. Hvis genstandene, der omhandles i stk. 1, er ubrugelige el. hvis brugen heraf er uacceptabel af hygiejnehensyn, kan personen, som blev anholdt el. taget med på politistationen og anbragt i detentionen indtil vedkommende skønnes ædru, modtage det nødvendige tøj, undertøj og fodtøj gratis. En beslutning herom træffes af en person, som blev udpeget af chefen for politienheden med henblik på at varetage driften af cellen.

3. Et erstatningstøj bliver udleveret til personen, som blev anholdt, varetægtsfængslet el. dømt,   
i forbindelse med:

**1)** at vedkommende har begået el. er mistænkt for at have begået en lovovertrædelse af terrorkarakter el. en lovovertrædelse med særlig grusomhed el. en lovovertrædelse med brug af skydevåben el. eksplosivstoffer;

**2)** vedkommendes deltagelse i el. en mistanke om vedkommendes deltagelse i en organiseret kriminel gruppe af militær art.

4. Et erstatningstøj bliver udleveret til den anholdte person, som bliver anbragt i cellen og hvis tøj blev sikret som bevis i den verserende sag.

5. En person, som bliver anbragt i cellen, får udleveret gratis rengøringsmidler, som er nødvendige for, at vedkommende holder en god personlig hygiejne, herunder sæbe og håndklæde, for hele opholdets varighed.

6. I løbet af natteroen samt på et andet tidspunkt i løbet af dagen – hvor dette er begrundet – får den anholdte person udleveret en madras, et hovedstøtte, et tæppe (to tæpper i efterårs- og vinterperioden) og sengetøj – to lagener og et pudebetræk.

**§ 10**

1. Den anbragte person bliver sikret:

**1)** mad, herunder mindst ét varmt måltid, serveret tre gange dagligt og drikkevarer med henblik på at slukke tørsten, med det forbehold, at:

**a)**  energiindholdet i maden, der bliver serveret i løbet af døgnet, udgør mindst 60% af skolestandarden, som defineret i bestemmelserne om forplejning til politibetjente og forplejningsstandarderne, men mindst 2600 kcal, og i tilfælde af gravide og personer på under   
18 år - 75% af denne standard, men mindst 3200 kcal,

**b)**  såfremt måltider til de anholdte tilberedes i fængsler el. arresthuse, som er underlagt Justitsministeriet, anvendes der energiindholdsstandarder, som defineret i bestemmelserne om fastsættelse af det daglige energibehov og diætplaner til personer anbragt i fængsler og arresthuse,

**c)**  m. forbehold af litra d, bliver måltider serveret mindst 5 timer efter det tidspunkt, hvor den anholdte person bliver anbragt i cellen, på følgende tidspunkter og i følgende forhold:

**-**  kl. 700-800 morgenmad – i mængden, der svarer til 30% af det samlede energiindhold, som omhandles i litra a,

**-**  kl. 1200-1400 frokost - i mængden, der svarer til 40% af det samlede energiindhold, som omhandles i litra a,

**-**  kl. 1800-1900 aftensmad - i mængden, der svarer til 30% af det samlede energiindhold, som omhandles i litra a,

**d)**  en person, som bliver eskorteret fra udlandet, får serveret et måltid i mængden svarende til 30% af det samlede energiindhold, som omhandles i litra a, i løbet af 2 timer efter anbringelsen, hvis dette fandt sted mellem kl. 1800 og 800, og vedkommende ikke fik serveret måltidet, som omhandles i litra c,

**e)**  den anholdte person har ret til at få serveret sit første måltid, hvis vedkommende blev overdraget el. udleveret med henblik på at eskortere vedkommende el. tage vedkommende med på politistationen og ikke havde mulighed for at spise på tidspunkterne, som omhandles i litra c,

**f)**  i tilfælde af, at vedkommendes helbredstilstand kræver det, får vedkommende serveret måltider ifølge kostplanen lavet efter anvisningerne fra lægen;

**2)** kun en drikkevare med henblik på at slukke tørsten i tilfælde af en person, som blev anbragt i detentionen indtil vedkommende skønnes ædru;

**3)** mulighed for at benytte sig af lægehjælp;

**4)** mulighed for at benytte sig af sanitære faciliteter og rengøringsmidler, som er nødvendige til at holde en god personlig hygiejne;

**5)** mulighed for at besidde sådanne religiøse genstande, hvis egenskaber ikke vil kunne bringe sikkerheden af de øvrige personer, som opholder sig i cellen, i fare;

**6)** mulighed for at udøve religiøs praksis og benytte sig af religiøse tjenester på en sådan måde, som ikke forstyrrer ordenen og sikkerheden for de øvrige personer, som opholder sig i cellen;

**7)** adgang til pressen;

**8)** mulighed for – ved hjælp af sine egne midler - at købe tobaksvarer, presse og personlige artikler, som er beregnet til at holde en god personlig hygiejne, og opbevare dem på eget værelse, under forudsætning af at disse genstande og deres emballage ikke kan bringe ordenen og sikkerheden for de øvrige personer, som opholder sig i cellen, i fare;

**9)** mulighed for at ryge tobak på en dertil beregnet plads i henhold til bestemmelserne om særlige betingelser for brug af tobaksvarer på anlægsområder og i transportmidler til befordring af personer, som er underlagt udenrigsministeren, såfremt dette ikke udgør en hindring for, at politibetjentene kunne varetage deres funktioner, som har til formål at garantere sikkerheden for personer, der opholder sig i cellen;

**10)** mulighed for at modtage:

**a)** forsendelser, som indeholder personlige artikler, herunder tøj, fodtøj, udstyr til sårbehandling og hygiejneprodukter – efter at de bliver kontrolleret i vedkommendes tilstedeværelse,

**b)** lægeordinerede lægemidler, som kun kan udleveres med lægens samtykke og i samråd hermed; lægemidler bliver udleveret til personen, som opholder sig i cellen, af en læge el. en politibetjent alt efter hvad det blev aftalt med lægen;

**11)** mulighed for at indgive ansøgninger, klager og anmodninger, via politibetjenten, som er ansvarlig for cellens drift, til chefen for politienheden, som varetager driften af cellen.

2. Køb af genstandene, som omhandles i stk. 1 pkt. 8, sikres så vidt muligt via en politibetjent,   
dog højst én gang dagligt.

3. Et varmt måltid bliver ikke serveret for den anholdte person i en situation, som omhandles i stk. 1 pkt. 1 litra d og e.

**§ 11 *(ophævet)***

**§ 12** ***(ophævet)***[[4]](#endnote-4)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)